1981

Árið **1981** (**MCMLXXXI** í rómverskum tölum) var 81. ár 20. aldar og hófst á fimmtudegi.

## Innlendar Fréttir

### Janúar

* 1. janúar - Myntbreytingin: Tvö núll voru tekin aftan af íslenska gjaldmiðlinum.
* 14. janúar - Ríkisstjórn Íslands tók Barnalánið svokallaða hjá Hambros í London.

### Febrúar

* 3. febrúar - Litla-Brekka við Suðurgötu í Reykjavík, síðasti torfbær borgarinnar, var rifin.

### Mars

* 7. mars - Lagið „Af litlum neista“ sigraði Söngvakeppni sjónvarpsins þegar hún var haldin í fyrsta sinn.
* 13. mars - Kvikmyndin *[[Punktur punktur komma strik (kvikmynd)|Punktur punktur komma strik]]* var frumsýnd í Reykjavík.
* 14. mars - Íslenska skyndibitakeðjan Tommaborgarar var stofnuð.
* 27. mars - Mikil bílasýning, *Auto '81*, var haldin í Reykjavík. Þar voru meðal annars sýndir Rolls Royce- og Lamborghini-bílar.

### Apríl

* Apríl - Íslenska hljómplötuútgáfan Grammið var stofnuð.
* 1. apríl - Íslenska hljómsveitin Grýlurnar var stofnuð.
* 9. apríl - Eldgos hófst í Heklu. Það stóð stutt og er venjulega talið sem framhald gossins árið áður.

### Maí

* 1. maí - Landssamband kartöflubænda var stofnað á Íslandi.
* 4. maí - Hönd var grædd á stúlku eftir vinnuslys í fyrsta sinn á Íslandi.
* 27. maí - Fjórir menn fórust í flugslysi á Holtavörðuheiði og fannst flak vélarinnar ekki fyrr en 10. júní þrátt fyrir mikla leit.

### Júní

* 15. júní - Garðar Cortes óperusöngvari fékk Bjarsýnisverðlaun Brøstes þegar þau voru veitt í fyrsta sinn.
* 17. júní - Norræni tungumálasáttmálinn var undirritaður.
* 19. júní - Tveir eggjaþjófar með á annað hundrað andaregg í fórum sínum voru handteknir á leið úr landi á Keflavíkurflugvelli.
* 20. júní - Friðarganga á vegum herstöðvaandstæðinga var gengin frá hliði herstöðvarinnar til Reykjavíkur.

### Júlí

* 19. júlí - Á Stóru-Giljá í Húnavatnssýslu var afhjúpaður minnisvarði um Þorvald víðförla og Friðrik biskup af Saxlandi.

### Ágúst

* 9. ágúst - Stokksnesganga er haldin á vegum Samtaka herstöðvaandstæðinga.
* 22. ágúst - Á Staðastað á Snæfellsnesi var afhjúpaður minnisvarði um Ara fróða Þorgilsson.
* 28. ágúst - Hallgrímur Marinósson lauk ferð sinni umhverfis landið á tíunda degi, en hann ók aftur á bak alla leiðina.

### September

* September - Ríkisútvarpið tók á móti erlendu fréttaefni í gegnum gervihnött í fyrsta skipti.
* 13. september - Fjölbrautaskóli Suðurlands var settur í fyrsta sinn.
* 13. september - Borgarfjarðarbrúin var vígð, næstlengsta brú á Íslandi, 520 metra löng.
* 15. september - Út af Rit veiddist risalúða, sem reyndist vera 268 sentimetra löng og vóg yfir fjórðung úr tonni.
* 19. september - *[[Tungufoss (skip)|Tungufoss]]* sökk á Ermarsundi, en allri áhöfninni var bjargað.
* 23. september - Hornsteinn var lagður að Þjóðarbókhlöðunni í Reykjavík.

### Október

* Október - Glerárprestakall var stofnað á Akureyri.
* 1. október - Norræna farsímakerfið (NMT) var opnað fyrir notkun.
* 1. október - Pétur Sigurgeirsson tók við embætti biskups Íslands.
* 1. október - Ökumenn og farþegar í framsæti bifreiða voru skyldaðir til þess að spenna öryggisbeltin við akstur á vegum. Um leið var heimilað að aka reiðhjólum á gangstéttum og stígum.
* 22. október - Hrauneyjafossvirkjun á Íslandi var gangsett.
* 31. október - Kvikmyndin *[[Útlaginn]]* var frumsýnd á Íslandi.

### Nóvember

* 18. nóvember - Áttunda hrina Kröfluelda hófst og stóð hún í fimm daga.
* 21. nóvember - Landssamband framsóknarkvenna var stofnað á Íslandi.
* 26. nóvember - Dagblaðið og Vísir sameinuðust í Dagblaðið Vísi, síðar DV.
* 26. nóvember - Broadway, veitinga- og skemmtistaður við Álfabakka í Reykjavík, var opnaður.

### Desember

* Desember - Þjórsárver voru friðlýst
* 4. desember - Stytta af heilagri Barböru var afhjúpuð á messudegi hennar í kapellunni í Kapelluhrauni við Straumsvík.
* 26. desember - Kvikmyndin *[[Jón Oddur & Jón Bjarni]]* var frumsýnd í Reykjavík.
* 26. desember - Leikritið *[[Hús skáldsins]]* eftir Halldór Laxness var frumflutt og þá jafnframt lagið „Maístjarnan“ eftir Jón Ásgeirsson.

### Ódagsettir atburðir
* Íslenska hljómsveitin Tappi Tíkarrass var stofnuð.
* Tölvubankinn var stofnaður í Reykjavík.
* Fjölbrautarskólinn við Ármúla var stofnaður í Reykjavík.
* Bókaútgáfan Vaka var stofnuð í Reykjavík.
* Hljómsveitin Grafík var stofnuð á Ísafirði.
* Íslenska hljómsveitin Purrkur Pillnikk var stofnuð.
## Erlendar Fréttir

### Janúar

* 1. janúar - Grikkland gekk í Evrópubandalagið.
* 2. janúar - Breski raðmorðinginn Peter Sutcliffe var handtekinn vegna stolinna númeraplatna.
* 5. janúar - Pauli Ellefsen varð lögmaður Færeyja.
* 10. janúar - Borgarastyrjöldin í El Salvador: FMLN hóf stórsókn og lagði héruðin Morazán og Chalatenango undir sig.
* 15. janúar - Jóhannes Páll 2. páfi tók á móti sendinefnd frá Samstöðu í Vatíkaninu.
* 16. janúar - Herlögum er aflétt á Filippseyjum.
* 20. janúar - Ronald Reagan tók við forsetaembætti Bandaríkjanna af Jimmy Carter.
* 20. janúar - Íranir slepptu 52 bandarískum gíslum sem verið höfðu í haldi í 14 mánuði.
* 21. janúar - Fyrsti bíllinn af gerðinni DeLorean DMC-12 var framleiddur á Norður-Írlandi.
* 25. janúar - Jiang Qing var dæmd til dauða í Alþýðulýðveldinu Kína.
* 27. janúar - Indónesíska farþegaskipið *Tamponas 2* fórst í Jövuhafi. 580 létust.

### Febrúar
* 4. febrúar - Gro Harlem Brundtland varð forsætisráðherra Noregs í fyrsta sinn.
* 9. febrúar - Forsætisráðherra Póllands, Józef Pińkowski, sagði af sér. Herforinginn Wojciech Jaruzelski tók við af honum.
* 14. febrúar - Eldsvoði á diskótekinu Stardust í Dublin varð til þess að 48 létust.
* 23. febrúar - Antonio Tejero ásamt meðlimum úr spænsku herlögreglunni reyndi að fremja valdarán á Spáni en mistókst.
* 24. febrúar -  Öflugur jarðskjálfti gekk yfir Aþenu með þeim afleiðingum að 22 létust og 4000 hús hrundu.
* 24. febrúar - Buckingham-höll lýsti opinberlega yfir trúlofun Karls Bretaprins og lafði Díönu Spencer.

### Mars

* 1. mars - Bobby Sands, meðlimur í Írska lýðveldishernum, hóf hungurverkfall í Long Kesh-fangelsi. Hann lést 5. maí sama ár.
* 11. mars - Augusto Pinochet hóf nýtt átta ára kjörtímabil sem forseti Chile.
* 17. mars - Ítalska lögreglan uppgötvaði lista með nöfnum meintra meðlima í leynireglunni P2.
* 19. mars - Þrír verkamenn létust og fimm slösuðust við prófanir á geimskutlunni Columbia.
* 29. mars - Lundúnamaraþonið var sett í fyrsta sinn.
* 30. mars - Ronald Reagan  var skotinn í brjóstið fyrir utan hótel í Washington af John Hinckley.
* 30. mars - Kvikmyndin *[[Chariots of Fire]]* var frumsýnd í Bandaríkjunum.

### Apríl

* 1. apríl - Sumartími var tekinn upp í Sovétríkjunum.
* 4. apríl - Breska hljómsveitin Bucks Fizz sigraði Söngvakeppni evrópskra sjónvarpsstöðva með laginu „Making Your Mind Up“.
* 10. apríl - Fjölflokkakerfi var tekið upp í Túnis.
* 11. apríl - Uppþotin í Brixton 1981: Mótmælendur köstuðu bensínsprengjum og rændu verslanir í Brixtonhverfinu í London.
* 12. apríl - Geimskutlu var skotið á loft í fyrsta sinn (*[[Geimskutlan Columbia|Columbia]]*).
* 15. apríl - Fyrsta Coca Cola-verksmiðjan í Kína hóf starfsemi.
* 19. apríl - Dýragarðurinn Le Cornelle var stofnaður í Valbrembo á Ítalíu.
* 24. apríl - Fjölflokkakerfi var tekið upp í Senegal.
* 25. apríl - Yfir 100 starfsmenn kjarnorkuvers urðu fyrir geislun á meðan viðgerð stóð yfir í Tsuruga í Japan.

### Maí

* 4. maí - Samtök evrópskra laganema voru stofnuð í Vínarborg.
* 6. maí - Framhaldsþátturinn *[[Dallas (sjónvarpsþáttur)|Dallas]]* hóf göngu sína í Íslenska ríkissjónvarpinu.
* 13. maí - Mehmet Ali Ağca skaut Jóhannes Pál páfa 2. á Péturstorgi í Róm.
* 21. maí - François Mitterrand varð forseti Frakklands.
* 25. maí - Persaflóasamstarfsráðið var stofnað.
* 30. maí - Forseti Bangladess, Ziaur Rahman, var myrtur í Chittagong.
* 31. maí - Borgarastyrjöldin á Srí Lanka: Bókasafnið í Jaffna var brennt til grunna.

### Júní
* Júní - Japanski tölvuleikurinn *[[Frogger]]* kom fyrst út.
* 5. júní - Fyrstu tilfelli alnæmis voru greind í Los Angeles.
* 6. júní - Lestarslysið í Bihar: Milli 500 og 800 létust þegar yfirfullir lestarvagnar féllu af teinunum ofaní Bagmatifljót á Indlandi.
* 12. júní - Bandaríska kvikmyndin *[[Leitin að týndu örkinni]]* var frumsýnd.
* 22. júní - Abolhassan Banisadr Íransforseti var settur af.
* 27. júní - Fyrsti paintball-leikurinn fór fram í New Hampshire.
* 27. júní - Banjúlsáttmálinn um mannréttindi var samþykktur á fundi Afríkusambandsins í Naíróbí í Kenýa.
* 28. júní - Giovanni Spadolini varð forsætisráðherra Ítalíu í fyrsta sinn.
* 28. júní - Muhammed Beheshti og sjötíu aðrir meðlimir í Íranska lýðveldisflokknum voru myrtir í sprengjuárás.

### Júlí

* 2. júlí - Meðlimir Wonderland-gengisins í Los Angeles voru myrtir.
* 3. júlí - Toxteth-uppþotin hófust í Liverpool á Englandi.
* 7. júlí - Sandra Day O'Connor var skipuð dómari við hæstarétt Bandaríkjanna fyrst kvenna.
* 9. júlí - Japanski tölvuleikurinn *[[Donkey Kong]]* kom út fyrir spilakassa.
* 16. júlí - Mahathir bin Mohamad varð forsætisráðherra Malasíu.
* 17. júlí - Tvær göngubrýr á Hyatt Regency-hótelinu í Kansas City hrundu með þeim afleiðingum að 114 manns létust.
* 17. júlí - Ísraelsher gerði sprengjuárás á byggingar í Beirút með þeim afleiðingum að 300 óbreyttir borgarar létust. Aðgerðin var fordæmd um allan heim.
* 21. júlí - Pandan Tohui fæddist í Chapultepec-dýragarðinum í Mexíkóborg. Hún er fyrsta pandan sem fæðst hefur í dýragarði og lifað.
* 29. júlí - Karl Bretaprins og Díana prinsessa gengu í hjónaband.

### Ágúst

* 1. ágúst - Sjónvarpsstöðin MTV hóf útsendingar.
* 5. ágúst - Ronald Reagan sagði upp 11.359 flugumferðarstjórum sem voru í verkfalli.
* 12. ágúst - IBM Personal Computer var sett á markað.
* 19. ágúst - Sidraflóaatvikið 1981: Tvær líbískar orrustuþotur voru skotnar niður af bandarískum orrustuþotum yfir Sidraflóa.
* 28. ágúst - Her Suður-Afríku gerði innrás í Angóla.
* 30. ágúst - Forseti Írans, Muhammed Ali Rajai, og forsætisráðherrann, Muhammed Javad Bahonar, voru myrtir.
* 31. ágúst - Tuttugu slösuðust þegar sprengja sprakk á Ramsteinherstöðinni í Vestur-Þýskalandi.

### September

* 3. september - Anwar Sadat neyddi páfa koptísku kirkjunnar, Shenouda 3., í útlegð.
* 16. september - Fyrsti þátturinn í þáttaröðinni *[[Pósturinn Páll]]* var sendur út á BBC1.
* 18. september - Franska þingið afnam dauðarefsingu.
* 19. september - Um hálf milljón manna sótti tónleika Simon og Garfunkel í Central Park í New York-borg.
* 20. september - 300 létust þegar brasilíska fljótaskipinu *Sobral Santos* hvolfdi á Amasónfljóti. 
* 21. september - Belís fékk sjálfstæði frá Bretlandi.
* 26. september - Fyrsta flug Boeing 767-þotu.
* 26. september - Sydneyturninn var opnaður almenningi.
* 27. september - Háhraðalest TGV hóf ferðir milli Parísar og Lyon í Frakklandi.
* 28. september - Bresku teiknimyndaþættirnir *[[Danger Mouse]]* hófu göngu sína á ITV.

### Október

* 2. október - Breska hljómsveitin The Police gaf út breiðskífuna *[[Ghost in the Machine]]*.
* 6. október - Forseti Egyptalands, Anwar Sadat, var myrtur.
* 10. október - Um 300.000 manns mótmæltu karnavopnum í Bonn í Vestur-Þýskalandi.
* 14. október - Hosni Mubarak var settur forseti Egyptalands.
* 21. október - Andreas Papandreou varð forsætisráðherra Grikklands.
* 27. október - Sovéski kafbáturinn *[[S-363]]* strandaði við Karlskrona í Svíþjóð.
* 27. október - Forseti Finnlands, Urho Kekkonen, fór í frí af heilsufarsástæðum.
* 28. október - Hljómsveitin Metallica var stofnuð í Los Angeles.

### Nóvember
* 1. nóvember - Antígva og Barbúda fékk sjálfstæði frá Bretlandi.
* 9. nóvember - Þrælahald var afnumið í Máritaníu.
* 12. nóvember - Kirkjuþing ensku biskupakirkjunnar samþykkti að heimila vígslu kvenna.
* 12. nóvember - Geimskutlan Columbia fór á loft í annað sinn og var þar með fyrsta geimfarið sem var endurnýtt.
* 21. nóvember - Um 350.000 manns mótmæltu kjarnavopnum í Antwerpen í Belgíu.
* 23. nóvember - Íran-kontrahneykslið: Ronald Reagan gaf leyniþjónustunni leyfi til að styðja við Kontraskæruliða í Níkaragva.
* 30. nóvember - Fulltrúar Sovétríkjanna og Bandaríkjanna hófu afvopnunarviðræður í Genf.

### Desember

* Desember - Fyrsta breiðskífa Venom, *[[Welcome to Hell]]*, kom út í Englandi.
* 1. desember - Inex-Adria Aviopromet flug 1308 rakst á fjall á Korsíku og fórst með 180 manns um borð.
* 9. desember - Bandaríski aðgerðasinninn Mumia Abu-Jamal var handtekinn vegna morðs á lögreglumanni.
* 11. desember - El Mozote-blóðbaðið í El Salvador þar sem 900 manns voru drepnir af hersveitum.
* 13. desember - Wojciech Jaruzelski lýsti yfir gildistöku herlaga í Póllandi.
* 14. desember - Ísrael innlimaði Gólanhæðir.
* 15. desember - Sendiráð Íraks í Beirút eyðilagðist í bílsprengju. Sýrlandi var kennt um sprenginguna. 
* 20. desember - Penlee-björgunarslysið átti sér stað undan strönd Cornwall.
* 21. desember - Belís fékk sjálfstæði frá Bretlandi.
* 31. desember - Jerry Rawlings varð forseti Gana eftir valdarán.

### Ódagsettir atburðir
* Bandaríska hljómsveitin Whodini var stofnuð í New York-borg.
* Forritunarmálið BBC BASIC var gefið út.
* Bandaríska hljómsveitin Sonic Youth var stofnuð í New York-borg.

## Fædd
* 8. janúar - Halla Gunnarsdóttir, íslensk blaðakona.
* 8. janúar - Genevieve Cortese, bandarísk leikkona.
* 16. janúar - Nick Valensi, bandarískur gítarleikari (The Strokes).
* 21. janúar - Daniel Heatley, kanadískur íshokkíleikari.
* 25. janúar - Alicia Keys, bandarísk söngkona.
* 28. janúar - Elijah Wood, bandarískur leikari.
* 30. janúar - Dimitar Berbatov, búlgarskur knattspyrnumaður.
* 30. janúar - Peter Crouch, enskur knattspyrnumaður.

* 31. janúar - Justin Timberlake, bandarískur söngvari.
* 2. febrúar - Emre Aydın, tyrkneskur söngvari.
* 6. febrúar - Jens Lekman, sænskur söngvari.
* 8. febrúar - Sebastian Preiß, þýskur handknattleiksmaður.
* 9. febrúar - Tom Hiddleston, enskur leikari.
* 9. febrúar - John Walker Lindh, bandaríski talibaninn.
* 11. febrúar - Kelly Rowland, bandarísk söngkona.
* 14. febrúar - Haukur S. Magnússon, íslenskur blaðamaður.
* 17. febrúar - Paris Hilton, bandarísk leikkona.
* 19. febrúar - Kyle Martino, bandarískur knattspyrnumaður.
* 20. febrúar - Tony Hibbert, enskur knattspyrnumaður.
* 23. febrúar - Gareth Barry, enskur knattspyrnumaður.
* 24. febrúar - Lleyton Hewitt, ástralskur tennisleikari.
* 25. febrúar - Park Ji-Sung, suður-kóreskur knattspyrnumaður.
* 27. febrúar - Josh Groban, bandarískur söngvari.
* 10. mars - Samuel Eto'o, kamerúnskur knattspyrnumaður.
* 10. mars - Steven Reid, enskur knattspyrnumaður.
* 11. mars - Russell Lissack, gítarleikari Bloc Party.
* 11. mars - LeToya Luckett, fyrrum meðlimur Destiny´s Child.
* 14. mars - Þorbjörg Ágústsdóttir, íslensk skylmingakona.
* 22. mars - Rakel Logadóttir, íslensk knattspyrnukona.
* 1. apríl - Dan Mintz, bandarískur leikari.
* 10. apríl - Bragi Þorfinnsson, íslenskur skákmaður.
* 11. apríl - Matt Ryan, velskur leikari.
* 19. apríl – Hayden Christensen, kanadískur leikari.
* 28. apríl - Jessica Alba, bandarísk leikkona.
* 29. apríl - Ragnhildur Steinunn Jónsdóttir, íslensk dagskrárgerðarkona.
* 30. apríl - Peter Nalitch, rússneskur söngvari.

* 5. maí - Þóra Björg Helgadóttir, íslensk knattspyrnukona.
* 5. maí - Craig David, enskur söngvari.
* 15. maí - Patrice Evra, franskur knattspyrnumaður.
* 20. maí - Iker Casillas, spænskur knattspyrnumaður.
* 20. maí - Jaba, brasilískur knattspyrnumaður.
* 28. maí - Gábor Talmácsi, ungverskur vélhjólamaður.
* 29. maí - Аndrej Aršavin, rússneskur knattspyrnumaður.
* 4. júní - T.J. Miller, bandarískur leikari og uppistandari.
* 7. júní - Anna Kournikova, rússnesk tennisleikkona.
* 7. júní - Larisa Oleynik, bandarísk leikkona.
* 9. júní - Natalie Portman, bandarísk leikkona.
* 12. júní - Adriana Lima, brasilísk fyrirsæta.
* 13. júní - Chris Evans, bandarískur leikari.
* 5. júlí - Gianne Albertoni, brasilísk fyrirsæta.
* 19. júlí - Didz Hammond, enskur bassaleikari.
* 28. júlí - Michael Carrick, breskur knattspyrnumaður.
* 1. ágúst - Hans Lindberg, danskur handknattleiksmaður.

* 6. ágúst - Linda Maria Baros, franskt skáld.
* 8. ágúst - Roger Federer, svissneskur tennisleikari.
* 31. ágúst - Örn Arnarson, íslenskur sundmaður.
* 4. september - Beyoncé Knowles, bandarísk söngkona.
* 7. september - Vladímír Kara-Múrza, rússnesk-breskur aðgerðasinni, blaðamaður og rithöfundur. 
* 8. september - Morten Gamst Pedersen, norskur knattspyrnumaður.
* 15. september - Guðrún Sóley Gunnarsdóttir, íslensk knattspyrnukona.
* 26. september - Serena Williams, bandarísk tennisleikkona.
* 3. október - Jonna Lee, sænsk söngkona.
* 4. október - Friðrik Ómar Hjörleifsson, íslenskur söngvari.
* 12. október - Indriði Sigurðsson, íslenskur knattspyrnumaður.
* 17. október - Snorri Steinn Guðjónsson, íslenskur handknattleiksmaður.
* 29. október - Lene Alexandra, norsk fyrirsæta.
* 9. nóvember - Scottie Thompson, bandarísk leikkona.
* 25. nóvember - Barbara og Jenna Bush, dætur George W. Bush forseta Bandaríkjanna.
* 25. nóvember - Xabi Alonso, spænskur knattspyrnumaður.
* 2. desember - Britney Spears, bandarísk söngkona.
* 3. desember - David Villa, spænskur knattspyrnumaður.
* 3. desember - Liza Lapira, bandarísk leikkona.
* 10. desember - Hólmar Örn Rúnarsson, íslenskur knattspyrnumaður.
* 24. desember - Dima Bilan, rússneskur söngvari.
* 28. desember - Sienna Miller, bandarísk leikkona.

## Dáin
* 5. janúar - Harold Urey, bandarískur efnafræðingur (f. 1893).
* 15. febrúar - Jón Ingimarsson, íslenskur verkalýðsleiðtogi (f. 1913).
* 19. febrúar - Steinn Steinsen, íslenskur stjórnmálamaður (f. 1891).
* 8. mars - Martinus Thomsen, danskur rithöfundur (f. 1890).
* 9. mars - Max Delbrück, þýskur og bandarískur sameindaerfðafræðingur og Nóbelsverðlaunahafi (f. 1906).
* 11. maí - Bob Marley, jamaískur tónlistarmaður (f. 1945).
* 17. maí - W.K.C. Guthrie, skoskur fornfræðingur (f. 1906).
* 31. maí - Giuseppe Pella, ítalskur stjórnmálamaður (f. 1902).
* 19. júní - Lotte Reiniger, þýskur kvikmyndaleikstjóri (f. 1899).
* 28. júlí - Magnús Kjartansson, íslenskur stjórnmálamaður (f. 1919).
* 31. ágúst - Karólína Guðmundsdóttir, íslensk veflistakona (f. 1897).

* 12. september - Eugenio Montale, ítalskt skáld (f. 1896).
* 22. september - Þórleifur Bjarnason, íslenskur rithöfundur (f. 1908).
* 22. september - Lárus Ingólfsson, íslenskur leikari (f. 1905).
* 6. október - Anwar Sadat, forseti Egyptalands (f. 1918).
* 30. október - Jón Kaldal, íslenskur ljósmyndari (f. 1896).
* 7. nóvember - Robert Maxwell Ogilvie, skoskur fornfræðingur (f. 1932).
* 7. nóvember - Will Durant, bandarískur sagnfræðingur (f. 1885).
* 22. nóvember - Sir Hans Adolf Krebs, breskur lífefnafræðingur og Nóbelsverðlaunahafi (f. 1900).
* 26. nóvember - Alfreð Clausen, íslenskur söngvari (f. 1918).
* 26. nóvember - Max Euwe, hollenskur skákmaður (f. 1901).
* 28. nóvember - Halldóra Bjarnadóttir, íslenskur rithöfundur og skáld (f. 1873).
* 8. desember - Ferruccio Parri, ítalskur stjórnmálamaður (f. 1890).
* 12. desember - J. L. Mackie, ástralskur heimspekingur (f. 1917).

## [[Nóbelsverðlaunin]]
* Eðlisfræði - Nicolaas Bloembergen, Arthur Leonard Schawlow, Kai M. Siegbahn
* Efnafræði - Kenichi Fukui, Roald Hoffmann
* Læknisfræði - Roger W. Sperry, David H. Hubel, Torsten N. Wiesel
* Bókmenntir - Elias Canetti
* Friðarverðlaun - Skrifstofa Mannréttindafulltrúa Sameinuðu þjóðanna
* Hagfræði - James Tobin